**Annie Ernaux**



„Lassan haladtam, mert rég elfeledett eseményeket napvilágra hozni sokkal nehezebb, mint kitalálni valamit. Az emlékezet ellenáll.”

13+1 kérdés Annie Ernauxról

Ha segítségre lenne szüksége a kérdések megválaszolásához, kérjük, forduljon a tájékoztató könyvtárosokhoz.

1. 1940. szeptember 1-én látta meg a napvilágot Annie Thérèse Blanche Duchesne néven. Mi a neve a településnek, ahol született?
2. Lillebonne
3. Montillac
4. Orléans
5. Gyermekkorában a szüleinek kávézója és kisboltja volt. Ő a rouen-i, majd a bordeaux-i egyetemen végezte tanulmányait. Mi az eredeti foglalkozása?
6. művészettörténész
7. tanár
8. fotográfus
9. A felsorolt műfordítók közül ki nem fordította műveit?
10. Tótfalusi Ágnes
11. Lőrinszky Ildikó
12. Szávai János
13. 2021-ben mutatták be az *Esemény* című filmet, mely az azonos című regény adaptációja. A rendezője Audrey Diwan, a főszereplőt Anamaria Vartolomei alakítja. A megrázó erejű alkotás fődíjat nyert egy rangos európai filmfesztiválon. Melyikről van szó?
14. Arany Oroszlán (Velencei Nemzetközi Filmfesztivál)
15. Arany Pálma (Cannes-i Fesztivál)
16. Arany Medve (Berlini Nemzetközi Filmfesztivál)
17. Melyik könyve jelent meg először magyarul?
18. Az esemény
19. Árulás / Egy asszony
20. Évek
21. A Nobel-díj odaítélésekor Anders Olsson, a Nobel-bizottság egyik elnöke azt nyilatkozta, az író műveiben „különböző nézőpontokból és következetesen vizsgálja az élet nagy kérdéseit, bemutatja, milyen egyenlőtlenségek jellemzik a társadalmat, legyen szó nemekről, nyelvről vagy társadalmi rétegekről. Munkája megalkuvást nem ismerő, közérthető és letisztult nyelvezetű. Hatalmas bátorsággal és éleslátással tárja fel a különböző társadalmi rétegek gyötrelmeit, írja le a szégyent, a megaláztatást, a féltékenységet vagy az arra való képtelenséget, hogy szembesüljünk magunkkal: kik is vagyunk valójában – mindeközben pedig valami csodálatraméltó és maradandó dolgot hoz létre.” Melyik évben kapta meg az elismerést?
22. 2021
23. 2022
24. 2023
25. Annie Ernaux első francia nőként kapta meg az irodalmi Nobel-díjat. Hányadik francia szerző volt, aki kiérdemelte ezt az elismerést?
26. 15
27. 16
28. 17
29. Az írónő legsikeresebbnek tartott műve, a 2008-ban megjelent *Évek* a múlt évszázad második felének Franciaországát eleveníti fel. Az 1940-es évektől a 2000-es évekig gyűjti össze az élete során felhalmozott meghatározó emlékeket, gondolatokat. Afféle kollektív, személytelen önéletrajz, amelyben az egyéni tapasztalatok mélyen a társadalmi tapasztalatokba ágyazódnak, s amelyet egy egész generáció magáénak érezhet. Magyarországon 2021-ben jelent meg. Melyik kiadó adta ki?
30. Jelenkor
31. Kalligram
32. Magvető
33. A francia kritikusok az *Évek* című kötetet tartják Ernaux mesterművének. Ezzel robbant be az angol olvasói köztudatba is. Melyik díjra jelölték?
34. Booker-díj
35. Európai Unió Irodalmi Díja
36. Women's Prize for Fiction
37. Egyik fordítója szerint az íróra jellemző a nyílt önéletrajziság, az ősi ellentétpárok – fiatal és öreg, uralkodó és elnyomott, látható és láthatatlan – radikálisan új nézőpontú, különféle én-műfajokban megjelenő megszólaltatása. Mit mond a nyelvhasználatáról?
38. szűk szókinccsel dolgozik, nincs metafora, nincs hasonlat
39. túlburjánzó mondatok jellemzik
40. nincs központozás a szövegeiben
41. Első regénye (*Les Armoires vides*) viszonylag későn jelent meg, a könyvet egyetemi évei alatt kezdte el, majd később titokban írta, a férje sem tudott róla. Már itt is megjelentek azok a témák, melyek később is hangsúlyosak maradtak műveiben pl. a vidéki és városi értelmiségi lét ellentétei. Mikor jelent meg a könyv?
42. 1974
43. 1977
44. 1980
45. Ernaux több interjúban is kifejtette, hogy ő soha nem fikciót ír, hanem az önéletírás, a szociológia és a történelem találkozási pontjai érdeklik. Egyik kisregényében a  vidéki kispolgári családból frissen szabadult tizenhét éves Annie először tölt el egy éjszakát egy fiúval. A fiú számára teljesen jelentéktelen esemény felforgatja a lány életét. aki viszont az estét traumaként éli meg. A mű az utána következő mély hallgatást, szégyent, a testi és lelki következményeket járja körül. Hangsúlyos, hogy az 1950-es évek végi Franciaországban milyen lehetőségei voltak egy lány számára. Mi a címe?
46. Lánytörténet
47. Az esemény
48. Egyszerű szenvedély / A fiú
49. *A hely* című művében az apához fűződő emlékeit, érzelmeit tárja az olvasó elé, míg az *Egy asszony* az anya története. Mindkettőben a szülők halála, elvesztése a kiindulópont. Ernaux írásaiban megragadja azt a kettősséget, ami végigkísérte kapcsolatukat kapcsolatát: az eltávolodás és meg nem értettség mellett végig ott volt a szülő-gyermek viszony szoros köteléke. Melyik idézet NEM ebből a kötetből származik?
50. “Végre összeírtam az örökséget, melyről le kellett mondanom, amikor beléptem a művelt polgári világba.”
51. ”De nem róla írok, inkább úgy érzem, hogy vele élek egy olyan időben s olyan helyeken, ahol még él.”
52. “Csak arra vállalkozott, hogy az életemben szerepeljen, arra nem, hogy a könyvemben is.”

13+1. A szerző sokszor tabunak tekintett témákat vet fel: ír születése előtt elhunyt testvéréről, abortuszáról, első szexuális élményeiről, mellműtétjéről, szülei társadalmi felemelkedéséről, kamaszkoráról, házasságáról, édesapjával való viszonyáról, viszonyáról egy házas férfival - ez utóbbi az *Egyszerű szenvedély* című kisregénye. A művel közösen jelent meg magyarul *A fiú* című alkotás. Annak mi a témája?

1. egy nálánál harminc évvel fiatalabb egyetemista fiúval való kapcsolata
2. egyik fiával való konfliktusos kapcsolata
3. apja fiút szeretett volna, ennek a traumának a feldolgozása

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)